**Bestyrelsesmøde 15. juni**

|  |  |
| --- | --- |
| **Tid:** | Kl. 19.30 |
| **Sted:** | Tine / referat Jens |
| **Deltagere:** | Helle, Sten, Tine, Jens, Peter |
| **Afbud:** |  |

**Dagsorden:**

1. Godkendelse af referat og dagsorden  
   - kendte datoer skrives ud af Helle – er på vej  
   - Jens træffer aftale med synsmand – undersøges pt.  
   - Test-rist til skure er i restordre – er kommet, monteres hos Helle/Poul i nr. 24  
   - maling af døre – Tine besigtiger for at undersøge behov – er på vej.  
   - Byggeudvalgsmøde – indkaldelse er på vej / Jens har kvajet sig og inviteret til den 23. juni!

* Mødedatoer i efterår – kommer når Tine har mødeplan

1. Forsikringssag ved nr. 18.   
   Utæt ventil på 1. sal. Anmeldt til vores forsikringsselskab som har anerkendt, at det er en dækningsberettiget skade.
2. Taget  
   Alm. Brand har besigtiget den og anerkender ikke dækning af skaden. Foreningen har ikke efterfølgende henvendt sig. Jens rykker for afgørelse.  
     
   Tredje tilbud indhentes? Må ikke indhentes jf. licitationsloven.   
     
   Beslutning? Princip/ proces/ tovholder/ tidsperspektiv  
   - Det billigste af de indhentede tilbud kvalificeres af vores vedligeholdelsesudvalg. Resultatet foreligges bestyrelsen. Det forventes at arbejdet iværksættes.
3. Fibernet.  
   Hvor langt er "vi" kommet. Kontrakten er underskrevet. Arbejdet skal derefter i licitation, og vi kan forvente at skulle mødes med det firma som skal udføre. Forventes at blive i efteråret.
4. Sommerfest  
   Hvem deltager fra bestyrelsen, hvad skal der planlægges og hvem gør det?  
   Sommerfest-udvalget består af Sophie!   
   Vi vil gerne opfordre til at der på kommende generalforsamling etableres et festudvalg til at støtte arrangementet generelt og særligt ift. kommende 10 års jubilæum, og at der besluttes en fast weekend. OBS på sammenhængen mellem Markedsdag, Sommerfest og Arbejdsdag.
5. You See  
   Plan for et evt. oplæg til generalforsamlingen.   
   Forslag til generalforsamlingen:  
   Opsigelse af kollektiv TV-pakke. Ja/Nej.  
   Hvis Ja: Kollektiv aftale hos et andet selskab, f.eks Waoo, eller individuel løsning.  
   Jens laver forslag. Godkendes af bestyrelsen.
6. Græsslåmaskinen:  
   Udslidt? Det forlyder fra pålidelig kilde, at den kører upåklageligt (endnu) ;-)
7. Salg af nr. 30.  
   Mangelliste modtaget. Jens mailer til René og Graham/Katrine.
8. Evt.   
   Indkøb af telt. Bestyrelsen er enige om at det er en fortræffelig ide, men opbevaring skal afklares! Forslag efterlyses.

Emner til kommende møder:  
  
Gulve. Vedligeholdelse